**Prezentare Școala 10**

Existența Școlii cu Clasele I -VIII Nr. 10 este legată în timp de istoria actualului Colegiu Național „A. T. Laurian” Botoșani.

Conform documentelor pe locația din prezent a Școlii Nr. 10 Botoșani au existat două corpuri de clădire care au fost folosite ca spații de învățământ încă din 1890, constituindu-se în anexe în care au funcționat sub diferite denumiri clase de elevi aparținând:

* Liceului de băieți Botoșani între 1949 -1954
* Școlii medii de 10 ani Botoșani între 1954 - 1957
* Școlii medii mixte de 10 ani Botoșani 1957-1958
* Școlii medii de 11 ani Botoșani 1958-1959
* Școlii medii A T Laurian Botoșani 1960-1965
* Liceului A. T. Laurian Botoșani 1965-19 69

Actul de înființare al școlii datează din 15 septembrie 1969 conform Adresei nr. 1677 din 4 noiembrie 1969 prin care se solicită Comitetului Executiv al Consiliului Popular Municipal Botoșani emiterea unei decizii de transfer a unor bunuri de la Liceul „A. T. Laurian” Botoșani catre Școala Generală Nr. 10 Botoșani , deoarece „clasele I-VIII au trecut de la noi înființându-se Școala Generală 10” (*Adresa nr. 1677 din 4 noiembrie 1969*).

Printre bunurile enumerate se regăsește clădirea din str. B. Lenin nr. 91 și clădirea din str. Miciurin nr. 6.

În prezent clădirea din str. Miciurin nr. 6 (astăzi str. N. Grigorescu), mărturie a existenței spațiului de învățământ de la începuturi, este folosită pentru cele trei grupe de grădiniță și o sală de gimnastică pentru învatamântul primar.

**ŞCOALA NOASTRĂ OFERĂ FIECĂRUI COPIL POSIBILITATEA DE A SE DEZVOLTA ÎNTR-UN MEDIU DESCHIS, STIMULATIV, AL RESPECTULUI FAŢĂ DE SINE ŞI FAŢĂ DE CEILALŢI ŞI DE A SE PREGĂTI PENTRU INTEGRAREA ÎNTR-O SOCIETATE DINAMICĂ, PRIN PROMOVAREA UNOR VALORI AUTENTICE.**

***ÎNVĂŢĂM PENTRU VIAȚĂ, NU PENTRU ȘCOALĂ! - SENECA***